 ZAPISNIK

23. sjednice Vijeća Mjesnog odbora Branovec – Jalševec,
 održane 24. travnja 2023.,
 u prostoru objekta mjesne samouprave, Branovečka cesta 94,
s početkom u 19:00 sati


NAZOČNI ČLANOVI VIJEĆA:  Hrvoje Horvat, Anto Stanić, Ivan Furdin i Slavko Oklješa.

Predsjedava Hrvoje Horvat, predsjednik Vijeća.
Zapisnik vodi Hrvoje Horvat, predsjednik Vijeća. 

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora.
	Bez rasprave,  jednoglasno, Vijeće prihvaća tekst Zapisnika 22. sjednice Vijeća, održane 06. ožujka 2023. bez izmjena.


 Na prijedlog predsjednika Vijeće jednoglasno utvrđuje

D N E V N I    R E D:
1. Pravila Mjesnog odbora Branovec - Jalševec - donošenje;
2. Poslovnik o radu Vijeća Mjesnog odbora Branovec – Jalševec – donošenje;
3. Prijedlog za postavu uzdignutih ploha na Branovečkoj cesti - donošenje zaključka;
4. [bookmark: _GoBack]Prijedlog za gradnju nedostajućeg vodoopskrbnog cjevovoda i sustava odvodnje u ulici Kraljevački brijeg – donošenje zaključka;
5. Prijedlog za dostavu pitke vode cisternom – Marica Bračić – davanje mišljenja;
6. Pitanja, prijedlozi i obavijesti.


Ad 1. Pravila Mjesnog odbora Branovec – Jalševec

Članovi Vijeća primili su pisani materijal uz poziv.
U raspravi sudjeluju svi prisutni.

Vijeće jednoglosno donosi 



ZAKLJUČAK

Vijeće Mjesnog odbora Branovec – Jalševec donosi Pravila MO, te ga prilaže kao sastavni dio ovog zapisnika.


Ad 2. Poslovnik o radu Vijeća Mjesnog odbora Branovec – Jalševec

Članovi Vijeća primili su pisani materijal uz poziv.
U raspravi sudjeluju svi prisutni.

Vijeće jednoglasno donosi 

ZAKLJUČAK

Vijeće Mjesnog odbora Branovec – Jalševec donosi Poslovnik o radu MO, te ga prilaže kao sastavni dio ovog zapisnika.




Ad 3. Prijedlog za postavu uzdignutih ploha na Branovečkoj cesti


U raspravi sudjeluju svi prisutni. 
Vijeće jednoglasno donosi


ZAKLJUČAK
o prijedlogu za postavljanje uzdignutih ploha na Branovečkoj cesti kod kbr. 191 i kbr. 227

I. Vijeće je razmotrilo prijedlog za postavljanje uzdignutih ploha na dvije lokacije i to:
– na Branovečkoj cesti kod kbr. 191 i 
– na Branovečkoj cesti kod kbr. 227.

II. Predlaže se postavljanje uzdignutih ploha na navedenim lokacijama radi sigurnosti svih sudionika u prometu.

III.  Ovaj zaključak dostavlja se Vijeću Gradske četvrti Gornja Dubrava na daljnje postupanje.

 



Ad 4. Prijedlog za gradnju (produljenje) nedostajućeg vodoopskrbnog cjevovoda i sustava odvodnje u ulici Kraljevački brijeg 

U raspravi sudjeluju svi prisutni. 
Vijeće jednoglasno donosi

ZAKLJUČAK
o prijedlogu za gradnju (produljenje) nedostajućeg vodoopskrbnog cjevovoda i javnog kanala u ulici Kraljevački brijeg od kbr. 10 do kbr. 20

I. Razmotren je prijedlog za gradnju (produljenje) nedostajućeg vodoopskrbnog cjevovoda i odvodnje u ulici Kraljevački brijeg od kbr. 10 do 20.

II. U dijelu ulice Kraljevački brijeg u naselju Šimunčevec koji pripada Gradskoj četvrti Sesvete gdje se trenutno izvode radovi odvodnje, predlaže se navedenu lokaciju iz točke I. Zaključka, k.č. br. 8910 k.o. Čučerje obuhvatiti u predmetnom zahvatu.

III. Predlaže se gradnja (produljenje) nedostajućeg vodoopskrbnog cjevovoda i odvodnje u hitnoj koordinaciji Vijeća Gradske četvrti Sesvete i Vijeća Gradske četvrti Gornja Dubrava.

IV. Ovaj zaključak dostavlja se Vijeću Gradske četvrti Gornja Dubrava  i Vodoopskrbi i odvodnji d.o.o.,  na daljnje postupanje.




Ad 5. Prijedlog za dostavu pitke vode cisternom – Marica Bračić

U raspravi sudjeluju svi prisutni. 
Vijeće jednoglasno donosi


ZAKLJUČAK
o zahtjevu za dovoz pitke vode cisternom


I. Razmotren je zahtjev gospođe Marice Bračić, iz Zagreba, vezano za dovoz 5 m3 pitke vode cisternom. 

II. Nakon obavljenog terenskog izvida na lokaciji Kraljevački brijeg 14, Vijeće daje pozitivno mišljenje na navedeni zahtjev.

III. Ovaj zaključak dostavlja se Vijeću Gradske četvrti Gornja Dubrava na daljnje postupanje. 



Ad 6.  Pitanja, prijedlozi i obavijesti.

Obzirom da nije bilo pitanja, prijedloga i obavijesti predsjednik zaključuje sjednicu.
Sjednica je završena u 20,00 sati.
                                                                                                 
	
KLASA: 024-08/23-003/831                                                         
URBROJ: 251-13-11-5/005-23-2
Zagreb, 24. travnja 2023.                                                      
                                                                                                                
                                                                                                              
Zapisnik sastavio                                                                             Predsjednik
                                                                                                Vijeća Mjesnog odbora
   Hrvoje Horvat                                                                         Branovec – Jalševec

                                                                                                        Hrvoje Horvat

